Un incendiu a izbucnit, miercuri după-amiază, pe strada Vasile Milea, în apropierea Pasajului Basarab. O întreagă clădire de cinci etaje, cu 65 de oameni în interior, a fost evacuată de Inspectoratul Pentru Situaţii de Urgenţă (ISU).

UPDATE 16.20 Incendiul a fost stins, anunţă reprezentanţii ISU Bucureşti.

UPDATE 16.00 Până în acest moment, două femei, expuse la fum, au fost transportate la spitalele Universitar şi Elias, anunţă ISU. Altor cinci persoane li s-a administrat oxigen. În continuare se degajă fum de la subsol. În interior se găsesc echipamente IT şi maculatură.

Camera de depozitare de la subsolul unui imobil de cinci etaje de pe strada Vasile Milea a luat foc, miercuri după-amiază, întregul imobil cuprinzând 65 de persoane fiind evacuat.

Două persoane au avut nevoie de îngrijiri medicale, în urma expunerii la fum. Una dintre acestea a fost transportată la Spitalul Elias.

La faţa locului au intervenit trei autospeciale de stingere, trei echipaje SMURD, una de descarcerare şi o autoscară, anunţă ISU.

Etichete: cladire evacuata, incendiu, isu, Pasajul Basarab, vasile milea